Swamp Water
<s>Swamp Water () je američki crno-bijeli igrani film snimljen 1941. godine u režiji Jeana Renoira.</s><s>Po žanru je drama sa elementima kriminalističkog filma i predstavlja adaptaciju istoimenog romana Verena Bella.</s><s>Radnja se odvija u močvari Okefenokee na jugu Džordžije gdje se sakrio Tom Keefer (čiji lik tumači Walter Brennan), odbjegli osuđenik na smrt koji pokušava pronaći pravog krivca za zločin koji nije počinio.</s><s>Radnja prikazuje kako mu u skrivanju pomaže mladi traper Ben (čiji lik tumači Dana Andrews), koji u zamjenu preuzima krzno životinja koje ulovi Tom, ali i kako njihov odnos zakomplicira to da se Ben zaljubi u Tomovu kćer (čiji lik tumači Anne Baxter).</s><s>Swamp Water je Renoir režirao nedugo po dolasku u SAD, odnosno bijega iz domovine koja se tada nalazila pod njemačkom okupacijom.</s><s>Iako je Renoir već bio izgradio reputaciju jednog od najvećih francuskih sineasta, kritičari su bili impresionirani lakoćom sa kojom se prilagodio Hollywoodu.</s><s>Godine 1952. je snimljen remake pod naslovom Lure of the Wilderness gdje je Brennan ponovio svoju ulogu.</s><s>Navodi se da je Swamp Water velikim dijelom inspirirao i film Mud iz 2012. godine koji ima sličan zaplet.</s>

<s>Uloge 
 Walter Brennan ...</s><s>Tom Keefer
 Walter Huston ...</s><s>Thursday Ragan
 Anne Baxter ...</s><s>Julie
 Dana Andrews ...</s><s>Ben
 Virginia Gilmore ...</s><s>Mabel MacKenzie
 John Carradine ...</s><s>Jesse Wick
 Mary Howard ...</s><s>Hannah
 Eugene Pallette ...</s><s>Šerif Jeb McKane
 Ward Bond ...</s><s>Tim Dorson
 Guinn 'Big Boy' Williams ...</s><s>Bud Dorson (kao Guinn Williams)
 Russell Simpson ...</s><s>Marty McCord
 Joe Sawyer ...</s><s>Hardy Ragan (kao Joseph Sawyer)
 Paul E. Burns ...</s><s>Tulle McKenzie (kao Paul Burns)
 Dave Morris ...</s><s>Brijač
 Frank Austin ...</s><s>Fred Ulm</s>

<s>Izvori</s>

<s>Vanjske veze</s>

<s></s>

<s>Američki filmovi
Dramski filmovi
Authority control 2</s>

